|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΙΩΑΝΝΙΝΩΝΔΗΜΟΣ ΖΙΤΣΑΣΕΔΡΑ ΕΛΕΟΥΣΑ**ΓΡΑΦΕΙΟ ΔΗΜΑΡΧΟΥ**  |  **Ελεούσα,16/6/2015** |
| Ταχ. Δ/νση : Λεωφ. Ελευθερίας & Ευκλείδη454 45 Τηλ . :2653360026-2653360030Fax : 2651062794e-mail : zitsa@zitsa.gov.gr |   |

**Μαθήματα…. πυρασφάλειας και πυρόσβεσης στην Τ.Κ. Μεταμόρφωσης**

Για θέματα πυροπροστασίας αλλά και πρόληψης-καταστολής πυρκαγιών είχαν την ευκαιρία να ενημερωθούν οι κάτοικοι της Τ. Κ. Μεταμόρφωσης από κλιμάκιο της πυροσβεστικής υπηρεσίας Ιωαννίνων το απόγευμα της Δευτέρας (15/6/2015) στην αίθουσα του πολιτιστικού συλλόγου.

Η ενημέρωση εντάσσεται στο πλαίσιο της πρωτοβουλίας που έχει αναλάβει ο αρμόδιος αντιδήμαρχος Ζίτσας Αλκιβιάδης Βότσικας, για τη συγκρότηση εθελοντικών ομάδων πυροπροστασίας.

Στην πρόσκληση της προέδρου της Τ.Κ. Μαίρης Καραμούτσιου, ανταποκρίθηκαν γονείς μαζί με τα παιδιά τους που άκουσαν με προσοχή τις οδηγίες των πυροσβεστών σχετικά με όσα πρέπει να προσέχουν για να προστατεύουν τον εαυτό τους και το πράσινο σε εκδήλωση πυρκαγιάς.

Τα παιδιά εκφράστηκαν με ενθουσιασμό στις επιδείξεις των πυροσβεστών στη χρήση των πυροσβεστικών μέσων και του πυροσβεστικού οχήματος καθώς είχαν την ευκαιρία να τα δουν από κοντά και να τα περιεργαστούν.